title: Vykonávacie nariadenie Komisie (EÚ) 2019/1840 z 31. októbra 2019, ktorým sa mení vykonávacie nariadenie (EÚ) 2017/1153, pokiaľ ide o vykazovanie hodnôt CO2 podľa WLTP v prípade určitých kategórií nových osobných vozidiel, a ktorým sa upravujú vstupné údaje pre korelačný nástroj (Text s významom pre EHP)

text:
                  4.11.2019

                  SK

                  Úradný vestník Európskej únie

                  L 282/9

         VYKONÁVACIE NARIADENIE KOMISIE (EÚ) 2019/1840
         z 31. októbra 2019,
         ktorým sa mení vykonávacie nariadenie (EÚ) 2017/1153, pokiaľ ide o vykazovanie hodnôt CO2 podľa WLTP v prípade určitých kategórií nových osobných vozidiel, a ktorým sa upravujú vstupné údaje pre korelačný nástroj
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú výkonové emisné normy nových osobných automobilov ako súčasť integrovaného prístupu Spoločenstva na zníženie emisií CO2 z ľahkých úžitkových vozidiel (1), a najmä na jeho článok 8 ods. 9 prvý pododsek a článok 13 ods. 7 prvý pododsek,
         keďže:

                     (1)

                     Nariadením (EÚ) 2019/631 Európskeho parlamentu a Rady (2) sa stanovuje, že cieľové hodnoty emisií CO2 v prípade nových osobných vozidiel z celého vozového parku EÚ na roky 2025 a 2030 sa majú vypočítavať na základe emisií CO2 meraných v súlade s nariadením Komisie (EÚ) 2017/1151 (3), pokiaľ ide o nové osobné vozidlá zaevidované v roku 2020 (ďalej len „namerané hodnoty emisií CO2“).

                     (2)

                     Vo vykonávacom nariadení Komisie (EÚ) 2017/1153 (4) sa stanovujú pravidlá výpočtu a vykazovania nameraných hodnôt emisií CO2 výrobcami. Je však potrebné ďalej spresniť, ako sa majú tieto hodnoty určovať, najmä pokiaľ ide o hybridné elektrické vozidlá bez externého nabíjania (NOVC-HEV) a hybridné elektrické vozidlá s externým nabíjaním (OVC-HEV).

                     (3)

                     Malo by sa objasniť aj to, ako sa majú určovať namerané emisie CO2 v prípade, keď sa na účely typového schvaľovania vykonáva niekoľko skúšok emisií CO2.

                     (4)

                     Korelácia emisií CO2 vozidiel NOVC-HEV a OVC-HEV by sa vzhľadom na zložitosť prispôsobenia korelačného nástroja na účel zohľadnenia takýchto technológií vozidiel mala vykonať na základe fyzických skúšok vozidla, a nie na základe simulácií vykonaných pomocou korelačného nástroja. S cieľom zabezpečiť účinné overenie výsledkov korelácie by sa však technické skúšobné údaje týkajúce sa uvedených vozidiel mali poskytovať Komisii rovnakým spôsobom ako v prípade konvenčných vozidiel.

                     (5)

                     Vykonávacie nariadenie (EÚ) 2017/1153 by sa preto malo zodpovedajúcim spôsobom zmeniť.

                     (6)

                     Opatrenia stanovené v tomto nariadení sú v súlade so stanoviskom Výboru pre zmenu klímy,

               PRIJALA TOTO NARIADENIE:

            Článok 1
            Vykonávacie nariadenie (EÚ) 2017/1153 sa mení takto:

                        1.

                        Článok 7a sa mení takto:

                                    a)

                                    Prvý pododsek odseku 1 sa nahrádza takto:
                                    „Výrobcovia vypočítajú hodnotu kombinovaných emisií CO2 alebo prípadne vážených kombinovaných emisií CO2 určenú ako M CO2
                                       measured pre každé nové osobné vozidlo zaevidované v roku 2020 podľa týchto rovníc:

                                                a)

                                                V prípade vozidiel výlučne s motorom s vnútorným spaľovaním:
                                                rovnica na výpočet MCO2-ind stanovená v druhom pododseku odseku 3.2.3.2.4 čiastkovej prílohy 7 k prílohe XXI k nariadeniu (EÚ) 2017/1151, kde sa veličiny MCO2-H
                                                   a MCO2-L
                                                   v danom interpolačnom rade nahradia hodnotami MCO2,C,5 (kombinovanými) prevzatými z položiek 2.5.1.1.3 (vozidlo H) a 2.5.1.2.3 (vozidlo L) osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151.

                                                b)

                                                V prípade hybridných elektrických vozidiel bez externého nabíjania (NOVC-HEV):
                                                rovnica: MCO2-measured = MCO2-L,C,5 + Kind × (MCO2-H,C,5 – MCO2-L,C,5),
                                                kde

                                                            MCO2-H,C,5

                                                            je hodnota MCO2,C,5 (kombinovaná) v danom interpolačnom rade prevzatá z položky 2.5.1.1.3 osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151.

                                                            Kind

                                                            je interpolačný koeficient posudzovaného konkrétneho vozidla za príslušný skúšobný cyklus WLTP, ako sa uvádza v bode 4.5.3 čiastkovej prílohy 8 k prílohe XXI k nariadeniu (EÚ) 2017/1151;

                                                            MCO2-L,C,5

                                                            je hodnota MCO2,C,5 (kombinovaná) v danom interpolačnom rade prevzatá z položky 2.5.1.2.3 osvedčenia o typovom schválení ES, ako sa uvádza vo vzore stanovenom v doplnku 4 k prílohe I k nariadeniu (EÚ) 2017/1151;

                                                c)

                                                V prípade hybridných elektrických vozidiel s externým nabíjaním (OVC-HEV):
                                                rovnica: MCO2-measured = MCO2-L,C,5 + Kind × (MCO2-H,C,5 – MCO2-L,C,5),
                                                kde

                                                            MCO2-L,C,5, MCO2-H,C,5

                                                            sú v danom interpolačnom rade stanovené podľa vzorca uvedeného v bode 4.1.3.1 čiastkovej prílohy 8 k prílohe XXI k nariadeniu (EÚ) 2017/1151, kde sa veličina Mi,CDj nahradí hodnotou MCO2,CD (kombinovanou) prevzatou z položky 2.5.3.2 osvedčenia o typovom schválení ES pre vozidlo H a prípadne L a veličina Mi,CS sa nahradí hodnotou MCO2,C,5 (kombinovanou) prevzatou z položky 2.5.3.1 osvedčenia o typovom schválení ES pre vozidlo H, L alebo prípadne M;

                                                            Kind

                                                            je interpolačný koeficient posudzovaného konkrétneho vozidla za príslušný skúšobný cyklus WLTP, ako sa vymedzuje v bode 4.5.3 čiastkovej prílohy 8 k prílohe XXI k nariadeniu (EÚ) 2017/1151.“

                                    b)

                                    Vkladá sa tento odsek 1a:

                                       „1a.   Keď je v položkách 2.5.1.1.3, 2.5.1.2.3, 2.5.3.1 alebo 2.5.3.2 osvedčenia o typovom schválení ES zaznamenaná viac ako jedna hodnota merania, hodnoty MCO2,C,5 alebo MCO2,CD uvedené v odseku 1 sa na účely tohto ustanovenia určujú takto:

                                                   a)

                                                   v prípade jedného merania: kombinovaná hodnota zaznamenaná pri skúške 1;

                                                   b)

                                                   v prípade dvoch meraní: priemer dvoch kombinovaných hodnôt zaznamenaných pri skúškach 1 a 2;

                                                   c)

                                                   v prípade troch meraní: priemer troch kombinovaných hodnôt zaznamenaných pri skúškach 1, 2 a 3.“

                        2.

                        Príloha I sa mení takto:

                                    a)

                                    Posledná veta bodu 2.1 druhého odseku sa nahrádza takto:
                                    „Pokiaľ ide o hybridné elektrické vozidlá bez externého nabíjania (NOVC-HEV) a hybridné elektrické vozidlá s externým nabíjaním (OVC-HEV), hodnoty CO2 podľa NEDC, ktoré sa majú použiť ako referenčné hodnoty na účely oddielu 3, sa stanovia na základe fyzických skúšok vozidla, a nie simulácií korelačného nástroja. Fyzické merania sa vykonávajú v súlade s príslušnými ustanoveniami týkajúcimi sa fyzických skúšok vozidiel stanovenými v tejto prílohe. Vstupné údaje pre fyzické skúšky vozidla sa v súlade s bodom 2.4 stanovia a predložia schvaľovaciemu úradu alebo prípadne technickej službe“.

                                    b)

                                    V bode 2.2a sa písmeno a) nahrádza takto:

                                                „a)

                                                na všetky takéto výsledky skúšok sa uplatní korekcia výsledkov skúšky podľa WLTP pre hmotnostné emisie CO2 v súlade s doplnkom 2 k čiastkovej prílohe 6 a doplnkom 2 k čiastkovej prílohe 8 k prílohe XXI k nariadeniu (EÚ) 2017/1151 bez ohľadu na ustanovenia bodu 3.4.4 písm. a) doplnku 2 k čiastkovej prílohe 6 a bodu 1.1.4 písm. a) doplnku 2 k čiastkovej prílohe 8 k prílohe XXI k uvedenému nariadeniu;“.

                                    c)

                                    V bode 2.4 sa tabuľka 1 mení takto:

                                                i)

                                                v položke 24 sa text v druhom stĺpci pod názvom „Vstupné parametre na účely korelačného nástroja“ nahrádza textom „Kapacita prevádzkovej batérie“;

                                                ii)

                                                položky 38 až 41 sa nahrádzajú takto:

                                                            „38

                                                            Hodnota CO2 pri WLTP vo fáze 1 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            Položka 2.1.1.2.1.
                                                            doplnku 8a k prílohe I k nariadeniu (EÚ) 2017/1151

                                                               Nekorigovaná nameraná hodnota MCO2,p,1 z nízkej fázy

                                                            39

                                                            Hodnota CO2 pri WLTP vo fáze 2 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 zo strednej fázy

                                                            40

                                                            Hodnota CO2 pri WLTP vo fáze 3 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 z vysokej fázy

                                                            41

                                                            Hodnota CO2 pri WLTP vo fáze 4 (hodnota v režime na udržanie nabitia batérie v prípade NOVC a OVC-HEV)

                                                            gCO2/km

                                                            tamtiež

                                                               Nekorigovaná nameraná hodnota MCO2,p,1 z veľmi vysokej fázy“

                                                iii)

                                                v položke 60 sa text v druhom stĺpci pod názvom „Vstupné parametre na účely korelačného nástroja“ nahrádza slovami „Prúd alternátora pri WLTP (konvertor typu DC/DC – pri nízkom napätí – v prípade NOVC a OVC – HEV)“;

                                                iv)

                                                v položke 61 sa text v druhom stĺpci pod názvom „Vstupné parametre na účely korelačného nástroja“ nahrádza slovami „Prúd prevádzkovej batérie“;

                                                v)

                                                položka 75 sa vypúšťa;

                                                vi)

                                                položka 77 sa nahrádza takto:

                                                            „77

                                                            Korigovaná nameraná hodnota CO2 pri WLTP (hodnota v režime na udržanie nabitia batérie v prípade NOVC a OVC-HEV) za vozidlo H a/alebo L

                                                            g/km

                                                            Položka 2.1.1.2.1 doplnku 8a k prílohe I k nariadeniu (EÚ) 2017/1151

                                                               Kombinované namerané emisie CO2 za vozidlo H a L po všetkých uplatniteľných korekciách, MCO2,C,5
                                                               . V prípade 2 a 3 skúšok podľa WLTP sa poskytnú všetky namerané výsledky (s výnimkou NOVC a OVC – HEV, pri ktorých sa uvedie len konečná hodnota pre typové schválenie).“

                                                vii)

                                                dopĺňajú sa tieto položky 79 až 101:

                                                            „79

                                                            Výsledky emisií CO2 pri skúške podľa WLTP v režime vybíjania batérie vozidla (kombinované)

                                                            gCO2/km

                                                            Bod 2.5.3.2 doplnku 4 k prílohe I k nariadeniu (EÚ) 2017/1151

                                                            Kombinované hmotnostné emisie CO2 v režime vybíjania batérie vozidla MCO2,CD (priemerné hodnoty v prípade 2 a 3 skúšok) pri skúške typu I vypočítané podľa bodu 4.1.2 čiastkovej prílohy 8 k prílohe XXI k nariadeniu (EÚ) 2017/1151 (len pri OVC – HEV)

                                                            80

                                                            Kombinované emisie CO2 (namerané) podľa WLTP vážené faktorom využitia

                                                            gCO2/km

                                                            Vypočítané podľa bodu 4.1.3.1 čiastkovej prílohy 8 k prílohe XXI k nariadeniu (EÚ) 2017/1151

                                                            Vypočítané vážené kombinované výsledky (namerané) podľa článku 7a ods. 1 písm. c) tohto nariadenia (len pri OVC – HEV)

                                                            81

                                                            Kombinované emisie CO2 (nahlásené) podľa WLTP vážené faktorom využitia

                                                            gCO2/km

                                                            Položka 2.5.3.3 osvedčenia o typovom schválení ES

                                                            Vypočítané vážené kombinované výsledky (nahlásené) prevzaté z položky 2.5.3.3 osvedčenia o typovom schválení ES (len pre OVC – HEV)

                                                            82

                                                            Ekvivalentný dojazd vo výlučne elektrickom režime (EAER) podľa WLTP kombinovaný

                                                            km

                                                            Položka 2.5.3.7.2 (EAER) osvedčenia o typovom schválení ES

                                                            Kombinovaný ekvivalentný dojazd vo výlučne elektrickom režime (EAER) (len pri OVC – HEV)

                                                            83

                                                            Indexové číslo prechodného cyklu

                                                            –

                                                            Položka 2.1.1.4.1.4 dodatku 8a k prílohe I k nariadeniu (EÚ) 2017/1151

                                                            Pri OVC-HEV uveďte indexové číslo prechodného cyklu.

                                                            84

                                                            Relatívna zmena elektrickej energie REECi pri každej skúške v režime vybíjania batérie vozidla

                                                            –

                                                            Vypočítané podľa bodu 3.2.4.5.2 čiastkovej prílohy 8 k prílohe XXI k nariadeniu (EÚ) 2017/1151

                                                            Uveďte REECi pri každej skúške CD (skúške v režime vybíjania batérie vozidla)

                                                            85

                                                            Emisie CO2 v režime na udržanie nabitia batérie podľa NEDC (nahlásené, podmienka B)

                                                            gCO2/km

                                                            Informačný dokument [doplnok 3 k prílohe I k nariadeniu (EÚ) 2017/1151]
                                                            (pri NOVC-HEV položka 3.5.7.2.1; pri OVC-HEV položka 3.5.7.2.2)

                                                            Vyhlásenie výrobcu pôvodného zariadenia
                                                            pri NOVC-HEV: nahlásená kombinovaná hodnota CO2 podľa NEDC; pri OVC-HEV: nahlásené kombinované hmotnostné emisie CO2 v režime na udržanie nabitia batérie (podmienka B podľa NEDC).

                                                            86

                                                            Emisie CO2 v režime vybíjania batérie vozidla podľa NEDC (nahlásené, podmienka A)

                                                            gCO2/km

                                                            Informačný dokument [položka 3.5.7.2.3 dodatku 3 k prílohe I k nariadeniu (EÚ) 2017/1151]

                                                            Kombinované emisie CO2 v režime vybíjania batérie vozidla, vyhlásenie výrobcu pôvodného zariadenia (len pri OVC-HEV)

                                                            87

                                                            Vážené kombinované emisie CO2 podľa NEDC (nahlásené)

                                                            gCO2/km

                                                            Vyhlásenie výrobcu pôvodného zariadenia

                                                            Vyhlásenie výrobcu pôvodného zariadenia (len pri OVC-HEV)

                                                            88

                                                            Dojazd v elektrickom režime podľa NEDC pri OVC-HEV (nahlásené)

                                                            km

                                                            Vyhlásenie výrobcu pôvodného zariadenia

                                                            Vyhlásenie výrobcu pôvodného zariadenia (len pri OVC-HEV)

                                                            89

                                                            Faktor KCO2 pri korekcii v režime na udržanie nabitia batérie

                                                            (g/km)/(Wh/km)

                                                            Bod 2.3.2 doplnku 2 k čiastkovej prílohe 8 k prílohe XXI k nariadeniu (EÚ) 2017/1151

                                                            Korekčný koeficient hmotnostných emisií CO2 v prípade RCB pri NOVC a OVC-HEV

                                                            90

                                                            Konfigurácia hybridného vozidla (P0, P1, P2, P2 planétová, P3 alebo P4) ( (***))

                                                            –

                                                            Má vozidlo elektrický motor používaný na pohon vozidla a výrobu elektrickej energie v pozícii P0, P1, P2, P2 planétová, P3 alebo P4, alebo v ich kombinácii?
                                                            Vyhlásenie výrobcu pôvodného zariadenia

                                                            91

                                                            Maximálny výstupný výkon každého elektrického motora (P0, P1, P2, P2 planétová, P3 alebo P4) ( (***))

                                                            kW

                                                            Bod 3.3.1.1.1 doplnku 3 k prílohe I k nariadeniu (EÚ) 2017/1151

                                                            Vyhlásenie výrobcu pôvodného zariadenia

                                                            92

                                                            Maximálny výstupný krútiaci moment každého elektrického motora (P0, P1, P2, P2 planétová, P3 alebo P4) ( (***))

                                                            Nm

                                                            Vyhlásenie výrobcu pôvodného zariadenia

                                                            93

                                                            Pri každom elektrickom motore pomer medzi rotačnou rýchlosťou elektrického motora a referenčnou rotačnou rýchlosťou (P0, P1, P2, P2 planétová, P3 alebo P4) ( (***))

                                                            –

                                                            Vyhlásenie výrobcu pôvodného zariadenia

                                                            94

                                                            Kapacita trakčného REESS

                                                            Ah

                                                            Bod 3.3.2.3 doplnku 3 k prílohe I k nariadeniu (EÚ) 2017/1151

                                                            Vyhlásenie výrobcu pôvodného zariadenia

                                                            95

                                                            Prúd trakčného REESS

                                                            A

                                                            Doplnok 3 k čiastkovej prílohe 8 k prílohe XXI k nariadeniu (EÚ) 2017/1151

                                                            20 Hz hodnoty časových radov použité pri skúške(-ach) prevzorkované na 1 Hz

                                                            96

                                                            Typ technológie trakčného REESS

                                                            –

                                                            Bod 1.1.10 doplnku 8a k prílohe I k nariadeniu (EÚ) 2017/1151

                                                            Vyhlásenie výrobcu pôvodného zariadenia

                                                            97

                                                            Počiatočný stav nabitia trakčného REESS

                                                            %

                                                            Vyhlásenie výrobcu pôvodného zariadenia

                                                            98

                                                            Počet článkov REESS

                                                            Bod 3.3.2.1 doplnku 3 k prílohe I k nariadeniu (EÚ) 2017/1151

                                                            Vyhlásenie výrobcu pôvodného zariadenia

                                                            99

                                                            Menovité napätie/časové rady trakčného REESS

                                                            V

                                                            Doplnok 3 k čiastkovej prílohe 8 k prílohe XXI k nariadeniu (EÚ) 2017/1151

                                                            Nominálne hodnoty alebo hodnoty časových radov použité pri skúške (minimum 20 Hz)

                                                            100

                                                            Funkcia dobehu vozidla pri voľnobežných otáčkach motora

                                                            –

                                                            Á/N

                                                            Má vozidlo funkciu dobehu vozidla pri voľnobežných otáčkach motora (ktorá umožní, aby motor išiel na voľnobežný chod počas dobehu vozidla s cieľom ušetriť palivo)?

                                                            101

                                                            Funkcia dobehu vozidla s vypnutým motorom

                                                            –

                                                            Á/N

                                                            Má vozidlo funkciu dobehu vozidla s vypnutým motorom (ktorá umožní, aby sa motor počas dobehu vozidla vypol s cieľom ušetriť palivo)?

                                    d)

                                    V druhom odseku bodu 4.2.1.4.2 sa dopĺňa táto veta:
                                    „V prípade písmena d), keď boli koeficienty jazdného zaťaženia pre rad vymedzený vzorcom na stanovenie jazdného zaťaženia stanovené v súlade s bodom 2.3.8.2.1 písm. a), koeficienty jazdného zaťaženia pre jednotlivé vozidlo sa môžu stanoviť podľa vzorcov uvedených v druhom odseku bodu 4.2.1.5.“

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Článok 1 bod 2 písm. c) sa uplatňuje od 1. januára 2020.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. októbra 2019

                  Za Komisiu

                  Predseda

               Jean-Claude JUNCKER

            (1)  Ú. v. EÚ L 140, 5.6.2009, s. 1.

            (2)  Nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (Ú. v. EÚ L 111, 25.4.2019, s. 13).

            (3)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).

            (4)  Vykonávacie nariadenie Komisie (EÚ) 2017/1153 z 2. júna 2017, ktorým sa stanovuje metodika určovania korelačných parametrov potrebných na zohľadnenie zmien v regulačnom skúšobnom postupe a mení nariadenie (EÚ) č. 1014/2010 (Ú. v. EÚ L 175, 7.7.2017, s. 679).

            (***)  P0: elektrický motor je pripojený k hnaciemu remeňu motora, preto má ako referenčnú rýchlosť otáčky motora;
         P1: elektrický motor je pripojený na kľukový hriadeľ motora, preto má ako referenčnú rýchlosť otáčky motora;
         P2: elektrický motor je namontovaný hneď pred prevodom (prevodovkou alebo plynule meniteľným prevodom), preto má ako referenčnú rýchlosť vstupné otáčky prevodovky;
         P2 planétová: elektrický motor je pripojený na prevod planétovej prevodovky, ktorá nie je pripojená na strane motoru s vnútorným spaľovaním ani na strane pohonu nápravy, tu sa označuje ako strana planétovej prevodovky. V tomto prípade je prevodovým pomerom, ktorý sa má špecifikovať, pomer medzi rotačnou rýchlosťou elektrického motora a strany planétovej prevodovky (referenčná rýchlosť), do ktorej sa premieta zrýchľujúci/spomaľujúci účinok redukčného prevodu
         P3: elektrický motor je namontovaný hneď pred pohonom hnanej nápravy a má preto ako referenčnú rýchlosť rotačnú rýchlosť celkových vstupných otáčok pohonu nápravy (zahŕňa elektrické motory namontované na prevod planétovej prevodovky na strane pohonu nápravy). Vozidlo môže mať najviac dva motory P3 [jeden pre prednú (P3a) a jeden pre zadnú (P3b) nápravu];
         P4: elektrický motor je pripojený za pohonom nápravy, preto má ako referenčnú rýchlosť uvedenú rýchlosť kolies. Vozidlo môže mať najviac štyri motory P4 (jeden pre každé koleso, pričom P4a označuje predné kolesá a P4b zadné kolesá).
         Ďalšie špecifikácie týchto vstupov sa majú uviesť vo vzore vstupov pre korelačný nástroj.“


title: Vykonávacie nariadenie Komisie (EÚ) 2019/1841 z 31. októbra 2019, ktorým sa do registra chránených označení pôvodu a chránených zemepisných označení zapisuje názov Vlees van het rood ras van West-Vlaanderen (CHOP)

text:
                  4.11.2019

                  SK

                  Úradný vestník Európskej únie

                  L 282/15

         VYKONÁVACIE NARIADENIE KOMISIE (EÚ) 2019/1841
         z 31. októbra 2019,
         ktorým sa do registra chránených označení pôvodu a chránených zemepisných označení zapisuje názov „Vlees van het rood ras van West-Vlaanderen“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 3 písm. a),
         keďže:

                     (1)

                     V súlade s článkom 50 ods. 2 písm. a) nariadenia (EÚ) č. 1151/2012 bola v Úradnom vestníku Európskej únie (2) uverejnená žiadosť Belgicka o zápis názvu „Vlees van het rood ras van West-Vlaanderen“ do registra ako chráneného označenia pôvodu (CHOP).

                     (2)

                     Komisii bolo 27. júla 2018 doručené oznámenie o námietke Francúzska. Súvisiaca odôvodnená námietka bola Komisii doručená 26. septembra 2018.

                     (3)

                     Francúzsko tvrdilo, že nie sú splnené podmienky podľa článku 5 nariadenia (EÚ) č. 1151/2012. Uviedlo, že názov „Vlees van het rood ras van West-Vlaanderen“ navrhnutý na zápis do registra ako CHOP sa neviaže na žiadne konkrétne miesto. Označuje len plemeno hovädzieho dobytka s názvom „západoflámske červené plemeno“, z ktorého sa vyrába mäso podľa súvisiacich špecifikácií výrobku.

                     (4)

                     Francúzsko navyše tvrdilo, že navrhovaný názov bude v rozpore s článkom 6 ods. 2, pretože by mohol uvádzať spotrebiteľa do omylu, pokiaľ ide o skutočný pôvod výrobku. Keďže názov, ktorý sa má zapísať do registra, obsahuje pojem „ras“, t. j. „plemeno“, bolo by nemožné rozlišovať medzi mäsom vyrobeným podľa špecifikácie výrobku s chráneným označením pôvodu a mäsom, ktoré bolo len získané zo zvierat rovnakého plemena, na ktoré sa však chránené označenie pôvodu nevzťahuje. Existovalo by teda vysoké riziko, že si ich spotrebiteľ bude zamieňať.

                     (5)

                     Keďže Komisia považovala námietku za prípustnú, listom zo 14. novembra 2018 vyzvala Belgicko a Francúzsko, aby počas troch mesiacov uskutočnili príslušné konzultácie v snahe dosiahnuť vzájomnú dohodu podľa svojich interných postupov.

                     (6)

                     Na žiadosť žiadateľa bola lehota na konzultácie predĺžená o ďalšie tri mesiace.

                     (7)

                     Stranám sa podarilo dospieť k dohode. Belgicko oznámilo výsledky dohody Komisii listom zo 14. mája 2019. Objasnilo sa, že oficiálny názov plemena je „Rood“, a nie „Rood ras van West-Vlaanderen“. Zemepisný prvok názvu preto nie je súčasťou názvu plemena, ale ide o zemepisnú zložku názvu, ktorý sa má zapísať do registra a ktorý naznačuje pôvod výrobku.

                     (8)

                     Navyše vzhľadom na uvedené jasné rozlíšenie nemožno ďalej považovať za pravdepodobné, že by názov uvádzal spotrebiteľa do omylu, pokiaľ ide o skutočný pôvod výrobku. Dodržiavanie všeobecných pravidiel Únie týkajúcich sa označovania by malo byť dostatočné na to, aby sa zabránilo riziku uvedenia spotrebiteľa do omylu, a to aj pokiaľ ide o preklady, a najmä možnému konfliktu s názvom francúzskeho plemena „Rouge Flamande“.

                     (9)

                     Ochrana by sa mala udeliť názvu „Vlees van het rood ras van West-Vlaanderen“ v jeho celistvosti. Výrobcovia by mali mať možnosť naďalej používať jednotlivé zložky tohto názvu, a to aj spoločne, ako aj v preloženej podobe, pokiaľ sa dodržia platné zásady a pravidlá právneho poriadku Únie.

                     (10)

                     Obsah dohody uzatvorenej medzi Belgickom a Francúzskom by sa mal brať do úvahy, keďže je v súlade s ustanoveniami nariadenia (EÚ) č. 1151/2012 a právnymi predpismi Únie.

                     (11)

                     Znenie jednotného dokumentu a špecifikácie výrobku sa zodpovedajúcim spôsobom zmenilo. Zmeny v jednotnom dokumente sa nepovažujú za podstatné. Plemenná kniha plemena „Rood“ a nariadenia skupiny žiadateľov boli pripojené k špecifikácii výrobku.

                     (12)

                     Zmeny v jednotnom dokumente nie sú podstatné, a preto sa nevyžaduje zopakovanie preskúmania stanovené v článku 51 ods. 4 nariadenia (EÚ) č. 1151/2012. Konsolidované znenie jednotného dokumentu by sa však malo uverejniť na informačné účely.

                     (13)

                     Vzhľadom na uvedené skutočnosti by sa mal názov „Vlees van het rood ras van West-Vlaanderen“ zapísať do registra chránených označení pôvodu a chránených zemepisných označení,

               PRIJALA TOTO NARIADENIE:

            Článok 1
            Názov „Vlees van het rood ras van West-Vlaanderen“ (CHOP) je zaregistrovaný.
            Názov uvedený v prvom odseku sa vzťahuje na výrobok triedy 1.1. Čerstvé mäso (a droby), ktorá je uvedená v prílohe XI k vykonávaciemu nariadeniu Komisie (EÚ) č. 668/2014 (3).
            Konsolidovaný jednotný dokument sa nachádza v prílohe k tomuto nariadeniu.

            Článok 2
            Ochrana sa udeľuje názvu „Vlees van het rood ras van West-Vlaanderen“ v jeho celistvosti. Jednotlivé časti tohto názvu možno používať v celej Únii, a to aj spoločne, ako aj v preloženej podobe, pokiaľ sa dodržia platné zásady a pravidlá právneho poriadku Únie.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 31. októbra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 343, 14.12.2012, s. 1.

            (2)  Ú. v. EÚ C 157, 4.5.2018, s. 11.

            (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).

            PRÍLOHA

               JEDNOTNÝ DOKUMENT

               „VLEES VAN HET ROOD RAS VAN WEST-VLAANDEREN“

            EÚ č.: PDO-BE-02261 – 11. 1. 2017
            CHOP (X) CHZO ()
            1.   Názov (názvy)

            „Vlees van het rood ras van West-Vlaanderen“
            2.   Členský štát alebo tretia krajina

            Belgicko
            3.   Opis poľnohospodárskeho výrobku alebo potraviny

            3.1.   Druh výrobku

            Čerstvé mäso (a droby)
            3.2.   Opis výrobku, na ktorý sa vzťahuje názov uvedený v bode 1

            Názov „Vlees van het rood ras van West-Vlaanderen“ sa môže používať iba v prípade čerstvého mäsa pochádzajúceho z tri a polročných až osemročných kráv a z dvojročných až tri a polročných býčkov „červeného“ plemena vyšľachtených a odchovaných v provincii Západné Flámsko. Jatočné telá musia spĺňať tieto špecifikácie:

                        —

                        hmotnosť: najmenej 380 kg,

                        —

                        mäsitosť: triedy S, E, U, R a O klasifikačnej stupnice SEUROP pre hovädzí dobytok,

                        —

                        vrstva tuku na povrchu: 2, 3, 4 alebo 5.

                  Mäso je tmavočervené s jemným, miernym žilkovaním a jemne zrnitou štruktúrou.
            Mäso má plnú, výraznú chuť a tenké prúžky tuku mu dodávajú smotanový nádych.
            3.3.   Krmivo (len pri výrobkoch živočíšneho pôvodu) a suroviny (len pri spracovaných výrobkoch)

            75 – 100 % objemového krmiva (tráva a výrobky z trávnych porastov), ktoré je potravou kráv a býčkov „červeného“ plemena, sa vyrába v zemepisnej oblasti, predovšetkým v samotných poľnohospodárskych podnikoch.
            V určitom období života dobytka sa do jeho potravy pridáva malý podiel koncentrovaného krmiva.
            V lete sa dobytok pasie na pastvinách hneď a tak dlho, ako to umožňuje počasie. V priemere to predstavuje až sedem mesiacov, od apríla do novembra.
            V zime krmivo pozostáva najmä z miestnych výrobkov z trávnych porastov: senáže a sena.
            Výrobky z trávnych porastov sa vyrábajú v poľnohospodárskom podniku, ale ak je to nevyhnutné, môže sa dokúpiť krmivo, ktoré pochádza z miestnej výroby v rámci zemepisnej oblasti. Iba v prípade mimoriadnych poveternostných podmienok (sucho alebo silné zrážky) sa môže dokúpiť obmedzené množstvo krmiva zo susedných oblastí. Každý rok podiel krmiva nepochádzajúceho z vymedzenej zemepisnej oblasti predstavuje 30 % až maximálne 50 % sušiny, ktorá je potravou zvierat, čo nemá negatívny vplyv na osobitné vlastnosti mäsa.
            Okrem výrobkov z trávnych porastov sú potravou aj:

                        —

                        v lete (iba ak je to nevyhnutné): objemové krmivo miestnej výroby (napríklad kukurica, brečka, mláto, zemiaky, slama atď.);

                        —

                        v zime: objemové krmivo a najviac 0,5 kg koncentrovaného krmiva na deň na 100 kg živej váhy.

                  Už spomínané dodatočné objemové krmivo sa vyrába najmä v poľnohospodárskom podniku, no v prípade potreby ho možno dokúpiť. 75 – 100 % krmiva pochádza z vymedzenej zemepisnej oblasti.
            Obdobie výkrmu trvá najviac päť mesiacov. Krmivo sa dopĺňa najviac 1 kg koncentrovaného krmiva na deň na 100 kg živej váhy. Koncentrované krmivo obsahuje obilniny a dopĺňa sa o. i. ľanovými výliskami, kŕmnou repou, zemiakmi a inými. Hospodárske zvieratá sa môžu vykrmovať v maštaliach uviazané alebo neuviazané, alebo na pastvinách.
            3.4.   Špecifické kroky výroby, ktoré sa musia uskutočniť vo vymedzenej zemepisnej oblasti

            Narodenie, chov, výkrm, zabitie a jatočné opracovanie sa musia uskutočniť vo vymedzenej zemepisnej oblasti.
            3.5.   Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

            —
            3.6.   Špecifické pravidlá označovania výrobku, na ktorý sa vzťahuje registrovaný názov

            Na etikete sa musí uviesť registrovaný názov „Vlees van het rood ras van West-Vlaanderen“ a logo EÚ.
            4.   Stručné vymedzenie zemepisnej oblasti

            Zemepisná oblasť zahŕňa belgickú provinciu Západné Flámsko.
            5.   Súvislosť so zemepisnou oblasťou

            5.1.   Špecifickosť zemepisnej oblasti

            Západné Flámsko je oblasť, v ktorej sa uplatňuje tradičné poľnohospodárstvo so zmiešanými poľnohospodárskymi podnikmi. Provincia je opísaná takto: „Západné Flámsko je nízko položená oblasť […]. V oblasti je veľmi priaznivé prímorské podnebie a je v nej najmä veľmi úrodná poľnohospodárska pôda: za dunami sa nachádzajú ťažké polderové pôdy. V južnej polovici provincie sa nachádzajú úrodné pieskovohlinité pôdy, zatiaľ čo piesočnaté pôdy možno nájsť len v trojuholníku Bruggy-Torhout-Tielt. Okrem piesočnatej oblasti majú poľnohospodári v Západnom Flámsku širokú škálu možností obhospodarovania pôdy a striedania plodín.“
            V Západnom Flámsku mal vďaka blízkosti Severného mora a osobitného prímorského podnebia chov hospodárskych zvierat odjakživa významné postavenie. Prímorské podnebie výrazne ovplyvňuje teplý Golfský prúd v Atlantickom oceáne. Znamená to, že v Západnom Flámsku je iba málo veľmi chladných či veľmi teplých dní. Toto mierne podnebie a skutočnosť, že v oblasti je najvyšší počet slnečných dní v Belgicku, prispievajú k bujnému rastu trávy a produkcii výrobkov z trávnych porastov, ktoré sú najdôležitejším zdrojom potravy „červeného“ hovädzieho dobytka. Bohatá tráva je základom chutného mäsa so smotanovým nádychom.
            Chovatelia „červeného“ hovädzieho dobytka v Západnom Flámsku prenášajú svoje odborné znalosti z generácie na generáciu: zvieratá sa môžu pásť vonku, pokiaľ to počasie umožňuje, a ich potravou je najmä objemové krmivo. Okrem toho sú porážané o trochu neskôr ako iné plemená hovädzieho dobytka. Chovatelia hovädzieho dobytka v Západnom Flámsku prevádzkujú poľnohospodárske podniky, ktoré sú úzko spojené s miestnymi tradíciami a prispôsobili sa geografickým a klimatickým podmienkam. Popri chove poľnohospodárskych zvierat sa na ornej pôde takisto pestujú plodiny, ako sú pšenica, jačmeň, cukrová repa, zemiaky a kukurica, ktoré sa tradične používajú ako objemové krmivo pre toto plemeno dobytka.
            5.2.   Špecifickosť plemena

            Červený dobytok sa v Západnom Flámsku a v severnej časti francúzskeho Flámska pasie už stáročia. Približne v roku 1770 bola oblasť homogénnym chovným centrom červeného dobytka. Červený dobytok predstavoval 95 % celkovej populácie hovädzieho dobytka v regióne.
            Po tom, čo v roku 1830 získalo Belgicko nezávislosť, francúzske a belgické orgány prijali rôzne prístupy k živočíšnej výrobe, čo viedlo k rozdeleniu plemena. Vo Francúzsku sa uprednostnil chov dojníc, čo viedlo k vyšľachteniu plemena „rouge des Flandres“ alebo „casselloise“. V Západnom Flámsku sa zachoval chov tohto plemena na oba účely.
            V roku 1906 bolo zriadené regionálne združenie na vedenie plemennej knihy pre celé Západné Flámsko. V holandčine bolo toto plemeno známe pod názvom „het rood Vlaams ras“ (flámske červené plemeno), avšak neskôr bolo zmenené na „het rood ras van West-Vlaanderen“ (západoflámske červené plemeno), čo zdôrazňuje vymedzenú oblasť chovu tohto plemena, teda belgickú provinciu Západné Flámsko. Od začiatku 20. storočia si provincia Západné Flámsko zámerne vybrala možnosť mať vo svojej oblasti iba jediné plemeno.
            Do 70. rokov 20. storočia pochádzalo až 80 % všetkého dobytka v Západnom Flámsku z červeného plemena. Plemeno sa zachovalo, pretože niektorí západoflámski poľnohospodári si ho zámerne vybrali pre osobitné kvality jeho mäsa. Ešte v roku 1994 sa 99,6 % z celej populácie dobytka tohto plemena nachádzalo v Západnom Flámsku. Aktuálnejšie údaje dokazujú, že toto číslo je v súčasnosti stále vyššie ako 95 %.
            V roku 1991 v súlade s ministerským dekrétom o skvalitnení plemien hovädzieho dobytka znel oficiálny názov plemena „het Rood ras van België“ (belgické červené plemeno). Po zrušení tohto dekrétu sa v roku 2007 zmenil názov plemena na „Rood“ („červené“).
            5.3.   Špecifickosť mäsa

            Spojenie špecifických vlastností plemena a geografických vlastností provincie Západné Flámsko vytvárajú jedinečné mäso.
            V priebehu storočí sa „červené“ plemeno prispôsobilo miernemu prímorskému podnebiu tejto oblasti a plodom bohatej západoflámskej pôdy. Často sa vraví, že toto plemeno dobytka mení trávu na mäso ako žiadne iné belgické plemeno hovädzieho dobytka. Zvieratá sa v čo najväčšej možnej miere pasú na pastvinách Západného Flámska a aj v zime dostávajú bohatú zmes objemového krmiva miestnej výroby.
            Mäso „Vlees van het rood ras van West-Vlaanderen“ sa líši od ostatného belgického hovädzieho mäsa svojou plnou, solídnou mäsovou chuťou. Mäsová chuť je doplnená smotanovým nádychom, ktorý pochádza z jemného tukového žilkovania. Okrem toho je mäso výrazne jemné bez straty chuti. Delikátnosť mäsa je spôsobená jemnou štruktúrou s veľmi jemnou zrnitosťou. Mäso má krásnu tmavočervenú farbu.
            Za svoje špecifické vlastnosti vďačí mäso „Vlees van het rood ras van West-Vlaanderen“ plemenu, miestnemu trávovému krmivu a zrelému veku dobytka pri zabití.
            5.4.   Súvislosť medzi zemepisnou oblasťou a špecifickými vlastnosťami výrobku

            Súvislosť medzi „červeným“ plemenom a provinciou Západné Flámsko siaha niekoľko storočí do minulosti. Zemepisná oblasť zahŕňa široké odborné znalosti miestnych chovateľov hovädzieho dobytka a efektívne vedenie plemennej knihy, ako aj osobitné klimatické a pôdne podmienky.
            Vysoký podiel miestnych výrobkov z trávnych porastov v potrave hovädzieho dobytka priaznivo ovplyvňuje chuť mäsa. Vďaka priaznivému prímorskému podnebiu tráva rastie celý rok, čo prispieva k rastu svaloviny a k šťavnatosti mäsa s jemnou zrnitosťou. Kvalita mäsa je špecifickou vlastnosťou, pretože zvieratá sa od mladého veku voľne pohybujú po pastvinách a budujú si svalovú hmotu. Kravy sa niekoľkokrát otelia. Vďaka oteleniu a dojčeniu sa v mäse vytvárajú prírodné tuky, ktoré dávajú mäsu „Vlees van het rood ras van West-Vlaanderen“ smotanovú chuť.
            Vzhľadom na vyšší vek zvierat pri zabití mali dostatok času na rast a budovanie svalovej hmoty z vysokokvalitného miestneho krmiva. Výsledkom je jemné a lahodné mäso z tohto statného červeného dobytka.
            Takisto býčky „červeného“ plemena vyšľachtené a odchované v Západnom Flámsku si budujú svalovú hmotu. Pri tradičnom chove hovädzieho dobytka býky takmer nikdy nemajú šancu dožiť sa takého dlhého veku. Väčšina býkov je zabitá, keď má približne 20 mesiacov. V Západnom Flámsku sa býčky „červeného“ plemena zabíjajú, až keď majú dva až tri a pol roka. Vďaka tomu si zviera vybuduje značnú svalovú hmotu a konečným výrobkom je delikátne mäso s jemným žilkovaním. Ďalším výrazným rozdielom oproti tradičnému chovu je, že dobytok sa môže v čo najväčšej miere voľne pohybovať a chová sa skôr na výrobkoch z trávnych porastov a objemovom krmive zo Západného Flámska než na koncentrovanom krmive a kukurici.
            Kvalita mäsa „červeného“ dobytka vyšľachteného a odchovaného v Západnom Flámsku sa odráža v mnohých zmienkach na starších, ako aj súčasných jedálnych lístkoch a v gastronomickej literatúre.
            V roku 2012 bolo mäso „Vlees van het rood ras van West-Vlaanderen“ uznané za tradičný flámsky regionálny výrobok.
            V súčasnosti je v najvyšších gastronomických kruhoch v Západnom Flámsku, ako aj v celom Belgicku mäso „červeného“ hovädzieho dobytka vyšľachteného a odchovaného v provincii Západné Flámsko veľmi cenené a po tomto kvalitnom výrobku existuje dopyt aj zo zahraničia.

               Odkaz na uverejnenie špecifikácie

            (článok 6 ods. 1 druhý pododsek tohto nariadenia)
            https://lv.vlaanderen.be/sites/default/files/attachments/productdossier_vlees_van_het_rood_ras_van_west-vlaanderen_0.pdf


title: Vykonávacie nariadenie Komisie (EÚ) 2019/1947 z 22. novembra 2019 o povolení kasiovej gumy ako kŕmnej doplnkovej látky pre mačky a psy (Text s významom pre EHP)

text:
                  26.11.2019

                  SK

                  Úradný vestník Európskej únie

                  L 304/7

         VYKONÁVACIE NARIADENIE KOMISIE (EÚ) 2019/1947
         z 22. novembra 2019
         o povolení kasiovej gumy ako kŕmnej doplnkovej látky pre mačky a psy
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Kasiová guma bola smernicou 70/524/EHS povolená bez časového obmedzenia ako kŕmna doplnková látka pre mačky a psy (3). Uvedená doplnková látka bola následne zapísaná do registra kŕmnych doplnkových látok ako existujúci výrobok, a to v súlade s článkom 10 ods. 1 písm. b) nariadenia (ES) č. 1831/2003.

                     (3)

                     V súlade s článkom 10 ods. 2 nariadenia (ES) č. 1831/2003 boli predložené štyri žiadosti o prehodnotenie kasiovej gumy ako kŕmnej doplnkovej látky pre mačky a psy. Žiadatelia požiadali o zaradenie tejto doplnkovej látky do kategórie doplnkových látok „technologické doplnkové látky“ a do funkčnej skupiny „želírovacie látky“. K uvedeným žiadostiam boli priložené údaje a doklady vyžadované podľa článku 7 ods. 3 nariadenia (ES) č. 1831/2003. Tri z uvedených žiadostí boli následne príslušnými žiadateľmi o povolenie stiahnuté.

                     (4)

                     Európsky úrad pre bezpečnosť potravín (ďalej len „úrad“) v stanoviskách z 29. októbra 2014 (4), 25. januára 2017 (5) a 27. novembra 2018 (6) skonštatoval, že len purifikovaná (extrakciou izopropanolom) polorafinovaná kasiová guma, ktorá spĺňa špecifikácie kasiovej gumy ako prídavnej látky v potravinách (7) (< 0,5 mg antrachinónov/kg), nemá negatívny účinok na zdravie zvierat pri maximálnom obsahu 13 200 mg/kg kompletného krmiva s obsahom vlhkosti 12 %. Takisto dospel k záveru, že uvedená doplnková látka sa považuje za kožný a respiračný senzibilizátor a je potenciálne dráždivá pre pokožku a oči. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad ďalej konštatoval, že pri polorafinovanej kasiovej gume, ktorá sa v súčasnosti vyskytuje na trhu, opísanej v žiadosti, nemožno vylúčiť mutagenitu. Ďalej dospel k záveru, že kasiová guma má potenciál byť účinná ako želírovacia látka, pokiaľ sa používa spolu s karagénanom v krmivách s obsahom vlhkosti vyšším ako 20 %. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metódach analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia kasiovej gumy vyplýva, že podmienky povolenia stanovené v článku 5 nariadenia (ES) č. 1831/2003 sú splnené, pokiaľ sú splnené jej špecifikácie ako prídavnej látky v potravinách. Používanie uvedenej doplnkovej látky by sa preto malo povoliť podľa prílohy k tomuto nariadeniu.

                     (6)

                     Kasiová guma ako existujúci výrobok, ktorý nie je v súlade so špecifikáciami prídavnej látky v potravinách, ako aj krmivo, ktoré ju obsahuje, by preto mali byť stiahnuté z trhu. Z praktických dôvodov by sa však malo povoliť obmedzené obdobie na stiahnutie existujúcich zásob doplnkovej látky a krmiva, ktoré ju obsahuje, z trhu, aby sa prevádzkovatelia mohli pripraviť na plnenie nových požiadaviek vyplývajúcich z povolenia.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Doplnková látka špecifikovaná v prílohe, ktorá patrí do kategórie doplnkových látok „technologické doplnkové látky“ a do funkčnej skupiny „želírovacie látky“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Prechodné opatrenia

               1.   Kŕmnu doplnkovú látku kasiová guma, vyrobenú a označenú pred 16. decembrom 2019 v súlade s pravidlami platnými pred 16. decembrom 2019, možno naďalej uvádzať na trh a používať až do 16. marca 2020.

               2.   Premixy obsahujúce kŕmnu doplnkovú látku uvedenú v odseku 1, ktoré sú vyrobené a označené pred 16. marcom 2020 v súlade s pravidlami platnými pred 16. decembrom 2019, možno naďalej uvádzať na trh a používať až do 16. júna 2020.

               3.   Kŕmne zmesi a kŕmne suroviny obsahujúce kŕmnu doplnkovú látku uvedenú v odseku 1 alebo premixy uvedené v odseku 2, ktoré sú vyrobené a označené pred 16. júnom 2020 v súlade s pravidlami platnými pred 16. decembrom 2019, možno naďalej uvádzať na trh a používať až do 16. decembra 2020.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 22. novembra 2019

                  Za Komisiu

                  predseda

               Jean-Claude JUNCKER

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív
         (Ú. v. ES L 270, 14.12.1970, s. 1).

            (3)  Smernica Komisie 93/55/EHS z 25. júna 1993, ktorou sa mení smernica Rady 70/524/EHS o prídavných látkach do krmív (Ú. v. ES L 206, 18.8.1993, s. 11).

            (4)  Vestník EFSA (EFSA Journal) (2014) 12(11):3899, 3900, 3901 a 3902.

            (5)  Vestník EFSA (EFSA Journal) (2017) 15(2):4709 a 4710.

            (6)  Vestník EFSA (EFSA Journal) (2019) 17(1):5528.

            (7)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).

            PRÍLOHA

                        Identifikačné číslo doplnkovej látky

                        Doplnko-vá látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg doplnkovej látky/kg kompletného krmiva s obsahom vlhkosti 12 %

                           Kategória doplnkových látok: technologické doplnkové látky. Funkčná skupina: želírovacie látky

                        1f499

                        Kasiová guma

                           Zloženie doplnkovej látky:

                        Prípravok purifikovaného endospermu Cassia tora, Cassia obtusifolia (Leguminosae) s obsahom menej ako 0,05 % Cassia occidentalis.
                        Antrachinóny (spolu) < 0,5 mg/kg
                        Prášková forma

                           Charakteristika účinnej látky:

                        Najmä jednotky 1,4-β-D-manopyranózy spojené s jednotkami 1,6-α-D-galaktopyranózy.
                        Pomer manózy ku galaktóze je 5:1.
                        Galaktomanány > 75 %

                           Analytická metóda
                            (1)

                        Na stanovenie kasiovej gumy v kŕmnej doplnkovej látke:
                        FAO JECFA, monografia č. 10  (2), ako sa uvádza v smernici Komisie 2010/67/EÚ  (3)

                        psy
                        mačky

                        –

                        –

                        13 200

                                    1.

                                    Doplnková látka sa používa iba v kompletnom krmive s obsahom vlhkosti > 20 % v kombinácii s karagénanom (predstavujúcim aspoň 25 % množstva použitej kasiovej gumy).

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                        16.12.2029

               (1)  Podrobné informácie o analytických metódach sú k dispozícii na tejto adrese referenčného laboratória pre kŕmne doplnkové látky:https://ec.europa.eu/jrc/en/eurl/feed-additives/evaluation-reports.

               (2)  FAO JECFA Combined Compendium of Food Additive Specifications, „Cassia Gum“, monografia č. 10 (2010), http://www.fao.org/fileadmin/user_upload/jecfa_additives/docs/monograph10/additive-513-m10.pdf.

               (3)  Smernica Komisie 2010/67/EÚ z 20. októbra 2010, ktorou sa mení a dopĺňa smernica 2008/84/ES ustanovujúca osobitné kritériá čistoty potravinárskych prídavných látok iných ako farbivá a sladidlá (Ú. v. EÚ L 277, 21.10.2010, s. 17).


title: Vykonávacie nariadenie Komisie (EÚ) 2020/157 z 5. februára 2020 o povolení tartrazínu ako kŕmnej doplnkovej látky pre psy, mačky, okrasné ryby, okrasné vtáky kŕmené zrnom a malé hlodavce (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/15

         VYKONÁVACIE NARIADENIE KOMISIE (EÚ) 2020/157
         z 5. februára 2020
         o povolení tartrazínu ako kŕmnej doplnkovej látky pre psy, mačky, okrasné ryby, okrasné vtáky kŕmené zrnom a malé hlodavce
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 ods. 2 nariadenia (ES) č. 1831/2003 sa stanovuje prehodnotenie doplnkových látok povolených podľa smernice Rady 70/524/EHS (2).

                     (2)

                     Tartrazín bol povolený bez časového obmedzenia v súlade so smernicou 70/524/EHS ako kŕmna doplnková látka pre okrasné ryby patriaca do skupiny „farbivá vrátane pigmentov“ pod položku „iné farbivá“. Bol takisto povolený bez časového obmedzenia ako kŕmna doplnková látka pre psy a mačky patriaca do skupiny „farbivá vrátane pigmentov“ pod položku „farbivá povolené na farbenie potravín podľa pravidiel Spoločenstva“. Uvedená doplnková látka bola následne zapísaná do registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003. Tartrazín bol takisto povolený bez časového obmedzenia nariadením Komisie (ES) č. 358/2005 (3) ako kŕmna doplnková látka pre okrasné vtáky kŕmené zrnom patriaca do skupiny „farbivá vrátane pigmentov“ pod položku „iné farbivá“.

                     (3)

                     V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o prehodnotenie tartrazínu ako kŕmnej doplnkovej látky pre okrasné ryby, psy a mačky, okrasné vtáky kŕmené zrnom a malé hlodavce. Žiadateľ požiadal o zaradenie uvedenej doplnkovej látky do kategórie doplnkových látok „senzorické doplnkové látky“ a funkčnej skupiny „farbivá“. K tejto žiadosti boli priložené údaje a dokumenty vyžadované podľa článku 7 ods. 3 nariadenia (ES) č. 1831/2003.

                     (4)

                     Európsky úrad pre bezpečnosť potravín (ďalej len „úrad“) v stanovisku z 18. októbra 2016 (4) skonštatoval, že tartrazín nemá za navrhovaných podmienok používania negatívny účinok na zdravie zvierat. Takisto dospel k záveru, že inhalačná expozícia tartrazínu sa považuje za nebezpečnú pre používateľa doplnkovej látky, táto látka sa považuje za kožný senzibilizátor a o jej dráždivosti pre kožu alebo oči nemožno vyvodiť žiadny záver. Komisia sa preto domnieva, že by sa mali prijať vhodné ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. V súlade s nariadením Komisie (ES) č. 429/2008 (5) sa vo fáze I hodnotenia environmentálneho rizika zistilo, že tartrazín ako doplnková látka určená pre zvieratá, ktoré nie sú určené na výrobu potravín, je vyňatá z ďalšieho hodnotenia z dôvodu nepravdepodobnosti významného vplyvu na životné prostredie, keďže úrad vo svojom stanovisku neidentifikoval žiadne vedecky podložené dôkazy vedúce k obave o takomto vplyve. Úrad ďalej dospel k záveru, že tartrazín je účinný pri pridávaní farbiva do krmív a priaznivo ovplyvňuje farbu okrasných rýb a okrasných vtákov kŕmených zrnom. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

                     (5)

                     Z posúdenia tartrazínu vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.

                     (6)

                     Keďže neexistujú bezpečnostné dôvody na okamžité uplatňovanie zmien podmienok povolenia príslušnej látky, je vhodné poskytnúť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Povolenie
            Látka špecifikovaná v prílohe, ktorá patrí do kategórie doplnkových látok „senzorické doplnkové látky“ a do funkčnej skupiny „farbivá“, sa za podmienok stanovených v uvedenej prílohe povoľuje ako doplnková látka vo výžive zvierat.

            Článok 2
            Prechodné opatrenia

               1.   Látku špecifikovanú v prílohe a premixy obsahujúce uvedenú látku, ktoré sú vyrobené a označené pred 26. augustom 2020 v súlade s pravidlami uplatniteľnými pred 26. februárom 2020, možno naďalej umiestňovať na trh a používať až do vyčerpania existujúcich zásob.

               2.   Kŕmne suroviny a kŕmne zmesi obsahujúce látku špecifikovanú v prílohe, ktoré sú vyrobené a označené pred 26. februárom 2022 v súlade s pravidlami uplatniteľnými pred 26. februárom 2020 možno naďalej umiestňovať na trh a používať až do vyčerpania existujúcich zásob.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Smernica Rady 70/524/EHS z 23. novembra 1970 o prídavných látkach do krmív (Ú. v. ES L 270, 14.12.1970, s. 1).

            (3)  Nariadenie Komisie (ES) č. 358/2005 z 2. marca 2005 o časovo neobmedzenom povolení určitých prídavných látok a o povolení nového používania prídavných látok, ktoré sú už povolené v krmivách (Ú. v. EÚ L 57, 3.3.2005, s. 3).

            (4)  Vestník EFSA (EFSA Journal) (2016) 14(11):4613.

            (5)  Nariadenie Komisie (ES) č. 429/2008 z 25. apríla 2008 o podrobných pravidlách implementácie nariadenia Európskeho parlamentu a Rady (ES) č. 1831/2003, pokiaľ ide o prípravu a predkladanie žiadostí a posudzovanie a povoľovanie kŕmnych doplnkových látok (Ú. v. EÚ L 133, 22.5.2008, s. 1).

            PRÍLOHA

                        Identifikačné číslo doplnkovej látky

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        mg účinnej látky na kg kompletného krmiva s 12 % obsahom vlhkosti

                           Kategória: senzorické doplnkové látky. Funkčná skupina: farbivá. i) látky, ktoré sfarbujú krmivá alebo obnovujú ich farbu;

                        2a102

                        tartrazín

                           Zloženie doplnkovej látky:

                        Hlavnou zložkou tartrazínu je sodná soľ.
                        tuhá forma

                           Charakteristika účinnej látky ako sodnej soli:

                        Tartrazín sa v podstate skladá z 5-hydroxy-1-(4-sulfonátofenyl)-4-(4-sulfonátofenyl-azo)-H-pyrazol-3-karboxylátu trisodného a vedľajších farebných látok spolu s chloridom sodným a/alebo síranom sodným ako základnými nefarebnými zložkami.
                        Povoľujú sa tiež vápenaté a draselné soli.
                        Chemický vzorec: C16H9N4Na3O9S2

                        Tuhá forma vyrobená chemickou syntézou.
                        CAS č.: 1934-21-0
                        Kritériá čistoty:
                        Farbivo vypočítané ako sodná soľ: ≥ 85 % (skúška)
                        Vedľajšie farbivo: ≤ 1 %
                        Organické zlúčeniny iné ako farbivá ≤ 0,5 %:

                                    —

                                    kyselina 4-hydrazinobenzénsulfónová

                                    —

                                    kyselina 4-aminobenzén-1-sulfónová

                                    —

                                    kyselina 5-oxo-1-(4-sulfofenyl)-2-pyrazolín-3-karboxylová

                                    —

                                    kyselina 4,4′-diazoaminodi(benzénsulfónová)

                                    —

                                    kyselina tetrahydroxyjantárová

                              Nesulfónované primárne aromatické amíny ≤ 0,01 %
                        Látky extrahovateľné éterom ≤ 0,2 % v neutrálnom prostredí

                           Analytická metóda  (1):

                        Na kvantifikáciu celkového obsahu farbív v kŕmnej doplnkovej látke tartrazín:

                                    —

                                    spektrofotometria pri 426 nm [monografie FAO JECFA č. 1, zv. 4 a nariadenie Komisie (EÚ) č. 231/2012].

                              Na kvantifikáciu tartrazínu v krmivách:

                                    —

                                    vysokoúčinná kvapalinová chromatografia s tandemovou hmotnostnou spektrometriou (LC-MS/MS)

                        Mačky

                        –

                        –

                        433

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                        26.2.2030

                        Psy

                        –

                        –

                        520

                        Malé hlodavce

                        –

                        –

                        2 000

                        Okrasné vtáky kŕmené zrnom

                        –

                        –

                        63

                           Kategória: senzorické doplnkové látky. Funkčná skupina: farbivá. iii) látky, ktoré priaznivo ovplyvňujú farbu okrasných rýb alebo vtákov

                        2a102

                        tartrazín

                           Zloženie doplnkovej látky:

                        Hlavnou zložkou tartrazínu je sodná soľ.
                        tuhá forma

                           Charakteristika účinnej látky ako sodnej soli:

                        Tartrazín sa v podstate skladá z 5-hydroxy-1-(4-sulfonátofenyl)-4-(4-sulfonátofenyl-azo)-H-pyrazol-3-karboxylátu trisodného a vedľajších farebných látok spolu s chloridom sodným a/alebo síranom sodným ako základnými nefarebnými zložkami.
                        Povoľujú sa tiež vápenaté a draselné soli.
                        Chemický vzorec: C16H9N4Na3O9S2

                        Tuhá forma vyrobená chemickou syntézou.
                        CAS č.: 1934-21-0
                        Kritériá čistoty:
                        Farbivo vypočítané ako sodná soľ: ≥ 85 % (skúška)
                        Vedľajšie farbivo: < 1 %
                        Organické zlúčeniny iné ako farbivá ≤ 0,5 %:

                                    —

                                    kyselina 4-hydrazinobenzénsulfónová

                                    —

                                    kyselina 4-aminobenzén-1-sulfónová

                                    —

                                    kyselina 5-oxo-1-(4-sulfofenyl)-2-pyrazolín-3-karboxylová

                                    —

                                    kyselina 4,4′-diazoaminodi(benzénsulfónová)

                                    —

                                    kyselina tetrahydroxyjantárová

                              Nesulfónované primárne aromatické amíny ≤ 0,01 %
                        Látky extrahovateľné éterom ≤ 0,2 % v neutrálnom prostredí

                           Analytická metóda  (1)

                        Na kvantifikáciu celkového obsahu farbív v kŕmnej doplnkovej látke tartrazín:

                                    —

                                    spektrofotometria pri 426 nm [monografie FAO JECFA č. 1, zv. 4 a nariadenie Komisie (EÚ) č. 231/2012].

                              Na kvantifikáciu tartrazínu v krmivách:

                                    —

                                    vysokoúčinná kvapalinová chromatografia s tandemovou hmotnostnou spektrometriou (LC-MS/MS)

                        Okrasné ryby

                        –

                        –

                        1 924

                                    1.

                                    V návode na použitie doplnkovej látky a premixu sa musia uvádzať podmienky skladovania a stabilita pri tepelnom ošetrení.

                                    2.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká vyplývajúce z ich používania. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s osobnými ochrannými prostriedkami vrátane prostriedkov na ochranu pokožky, očí a dýchacích ciest.

                        26.2.2030

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) 2020/158 z 5. februára 2020, ktorým sa mení vykonávacie nariadenie (EÚ) 2016/799 v súvislosti s palubnými vážiacimi zariadeniami (Text s významom pre EHP)

text:
                  6.2.2020

                  SK

                  Úradný vestník Európskej únie

                  L 34/20

         VYKONÁVACIE NARIADENIE KOMISIE (EÚ) 2020/158
         z 5. februára 2020,
         ktorým sa mení vykonávacie nariadenie (EÚ) 2016/799 v súvislosti s palubnými vážiacimi zariadeniami
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave (1), a najmä na jeho článok 11,
         keďže:

                     (1)

                     Inštalácia palubných vážiacich zariadení je možnosťou, ktorú majú členské štáty na základe článku 10d ods. 5 smernice Rady 96/53/ES (2) na vykonávanie kontroly vozidiel alebo jazdných súprav, pri ktorých je pravdepodobné, že prekročili maximálnu povolenú hmotnosť.

                     (2)

                     Vo vykonávacom nariadení Komisie (EÚ) 2019/1213 (3) sa stanovujú podrobné ustanovenia, ktorými sa zabezpečujú jednotné pravidlá interoperability a kompatibility pre palubné vážiace zariadenia.

                     (3)

                     Keďže požiadavky stanovené vo vykonávacom nariadení (EÚ) 2019/1213 sú v rozpore s ustanoveniami týkajúcimi sa palubných vážiacich zariadení stanovenými v dodatku 14 k prílohe IC k vykonávaciemu nariadeniu Komisie (EÚ) 2016/799 (4), uvedená príloha by sa preto mala zmeniť tak, aby sa z nej vypustil bod 5.5 dodatku 14.

                     (4)

                     Opatrenia stanovené v tomto vykonávacom nariadení Komisie sú v súlade so stanoviskom Výboru pre cestnú dopravu uvedeného v článku 42 ods. 3 nariadenia (EÚ) č. 165/2014,

               PRIJALA TOTO NARIADENIE:

            Článok 1
            Bod 5.5 dodatku 14 k prílohe IC k vykonávaciemu nariadeniu Komisie (EÚ) 2016/799 sa vypúšťa.

            Článok 2
            Nadobudnutie účinnosti a uplatňovanie
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020

                  Za Komisiu

                  predsedníčka

               Ursula VON DER LEYEN

            (1)  Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1).

            (2)  Smernica Rady 96/53/ES z 25. júla 1996, ktorou sa v spoločenstve stanovujú najväčšie prípustné rozmery niektorých vozidiel vo vnútroštátnej a medzinárodnej cestnej doprave a maximálna povolená hmotnosť v medzinárodnej cestnej doprave (Ú. v. EÚ L 235 , 17.9.1996, s. 59).

            (3)  Nariadenie (EÚ) 2019/1213 z 12. júla 2019, ktorým sa stanovujú podrobné ustanovenia na zabezpečenie jednotných podmienok vykonávania interoperability a kompatibility palubných vážiacich zariadení podľa smernice Rady 96/53/ES (Ú. v. EÚ L 192, 18.7.2019, s. 1).

            (4)  Vykonávacie nariadenie Komisie (EÚ) 2016/799 z 18. marca 2016, ktorým sa vykonáva nariadenie Európskeho parlamentu a Rady (EÚ) č. 165/2014, ktorým sa ustanovujú požiadavky na konštrukciu, skúšanie, montáž, prevádzku a opravu tachografov a ich komponentov (Ú. v. EÚ L 139, 26.5.2016, s. 1).